**Bosna i Hercegovina**

**Federacija Bosne i Hercegovine**

**Tuzlanski kanton**

**JAVNA USTANOVA OSNOVNA ŠKOLA“SLADNA“SLADNA**

**Broj:769-1/21**

**Sladna,02.08.2021.godine**

Na osnovu člana 105. stav (1) tačka b) Zakona o osnovnom odgoju i obrazovanju („Službene novine Tuzlanskog kantona“, broj:10/20, 8/21 i 11/21), člana 19. Zakona o izmjenama i dopunama Zakona o osnovnom odgoju i obrazovanju („Službene novine Tuzlanskog kantona“, broj:8/21), Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine Tuzlanskog kantona“ broj:11/14) i Odluke Školskog odbora Javne ustanove Osnovne škole „Sladna“ Sladna o raspisivanju konkursa za izbor i imenovanje direktora škole broj:769/21 od 02.08.2021.godine, Javna ustanova Osnovna škola „Sladna“Sladna, raspisuje

**K O N K U R S**

**za izbor i imenovanje direktora Javne ustanove Osnovne škole“Sladna“Sladna**

Raspisuje se konkurs za izbor i imenovanje direktora Javne ustanove Osnovne škole „Sladna“Sladna na mandatni period od 4 (četiri) godine.

**Opis poslova**

Direktor škole rukovodi radom škole i obavlja druge poslove u skladu sa članom 111. Zakona o osnovnom odgoju i obrazovanju („Službene novine Tuzlanskog kantona“ broj: 10/20, 8/21 i 11/21).

**Opći uslovi**

Kandidat za direktora škole mora ispunjavati sljedeće opće uslove:

1. da je državljanin Bosne i Hercegovine,
2. da je zdravstveno sposoban za obavljanje poslova direktora škole,
3. da se na njega ne odnosi član IX stav (1) Ustava BiH,
4. da nije osuđivan za krivično djelo
5. da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova direktora, nastavnika ili stručnog saradnika škole,

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja
2. da ima položen stručni ispit za samostalan rad na poslovima nastavnika ili stručnog saradnika,
3. da ima najmanje pet godina radnog iskustva na poslovima nastavnika ili stručnog saradnika škole,
4. da ima program rada i razvoja škole za period na koji se imenuje
5. da nije nepodoban za rad sa djecom u smislu člana 87. stav (1) Zakona o osnovnom odgoju i obrazovanju Tuzlanskog kantona , odnosno da nije pravosnažno osuđen za neko od krivičnih djela iz člana 87. stav (1) Zakona o osnovnom odgoju i obrazovanju Tuzlanskog kantona („Službene novine Tuzlanskog kantona“, broj:10/20, 8/21 i 11/21),
6. da nije član izvršnih organa političkih stranaka,
7. da nema direktan finansijski ili drugi lični interes u Javnoj ustanovi Osnovnoj školi „Sladna“ u Sladni koji bi mogao dovesti do sukoba interesa sa njegovom dužnošću direktora
8. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
9. da nije obavljao dužnost direktora dva uzastopna puna mandata u istoj školi u kojoj konkuriše za direktora,
10. da u mandatnom periodu ne stiče uslove za odlazak u penziju shodno odredbama Zakona o radu

**Za direktora škole ne može biti imenovano lice koje ne ispunjava opće i posebne uslove konkursa.**Uz prijavu na konkurs, koja sadrži kraću biografiju, kandidati su dužni dostaviti dokaze o

ispunjavanju svih uslova (općih i posebnih), odnosno sljedeću dokumentaciju (original ili

ovjerena kopija ne starija od šest mjeseci):

1. Uvjerenje o državljanstvu, (ne starije od 6 mjeseci računajući od dana izdavanja)
2. Ovjerenu izjavu kandidata da se na njega ne odnosi član IX stav (1) Ustava BiH,
3. Ovjerenu izjavu kandidata da nije osuđivan za krivično djelo,
4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
5. Dokaz o stručnoj spremi,
6. Uvjerenje o položenom stručnom ispitu za samostalan rad u obrazovanju,
7. Potvrdu izdatu od strane škole da kandidat ima najmanje 5 (pet) godina radnog iskustva na poslovima nastavnika ili stručnog saradnika škole
8. Program rada i razvoja Javne ustanove Osnovne škole„Sladna“Sladna za period na koji se imenuje direktor,
9. Ovjerenu izjavu kandidata da nije u skladu sa članom 87. Zakona o osnovnom odgoju i obrazovanju nepodoban za rad s djecom,
10. Ovjerenu izjavu kandidata da nije član izvršnih organa političkih stranaka,
11. Ovjerenu izjavu kandidata da nema direktan finansijski ili drugi lični interes u Javnoj ustanovi Osnovnoj školi„Sladna“Sladna, koji bi mogao dovesti do sukoba interesa sa njegovom dužnošću direktora,
12. Ovjerenu izjavu kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
13. Ovjerenu izjavu kandidata da nije obavljao dužnost direktora dva uzastopna puna mandata u istoj školi u kojoj konkuriše za direktora,
14. Ovjerenu izjavu kandidata da u mandatnom periodu ne stiče uslove za odlazak u penziju

Na zahtjev škole kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole u slučaju da to bude potrebno.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je dostaviti:

1. Ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole(ne starije od 3 mjeseca)
2. Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost

Nakon provjere blagovremenosti i potpunosti pristiglih prijava Školski odbor sastavlja listu kandidata koji ispunjavaju uslove tražene javnim konkursom.

Za kandidate sa liste kandidata koji ispunjavaju uslove tražene javnim konkursom, Školski odbor je dužan prvo pribaviti stručno mišljenje Pedagoškog zavoda, a nakon toga, za kandidate koji su dobili pozitivno stručno mišljenje Pedagoškog zavoda i saglasnost osnivača.

Saglasnost za kandidate sa liste za imenovanje direktora škole čiji je osnivač Skupština Kantona daje Ministarstvo obrazovanja i nauke Tuzlanskog kantona.

Za direktora škole čiji je osnivač Skupština kantona Školski odbor imenuje kandidata za kojeg je glasala većina od ukupnog broja članova Školskog odbora, a koji je prethodno dobio pozitivno stručno mišljenje Pedagoškog zavoda i saglasnost Ministarstva obrazovanja i nauke Tuzlanskog kantona.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju direktora škole.

Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.**

**Nepotpune i neblagovremene prijave neće biti razmatrane.**

**Prijave dostavljati lično na protokol škole ili putem pošte preporučeno, na adresu škole:**

**Javna ustanova Osnovna škola“Sladna“Sladna**

**Sladna bb**

**Sladna 75353**

**Sa naznakom: ( Prijava na konkurs za izbor i imenovanje direktora Javne ustanove Osnovne škole „Sladna“Sladna– NE OTVARATI)**

 **Predsjednik Školskog odbora**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Azra Hadžić**